**VIAJ DHE SYLLAN**

Gans Tom

**A long shot of a rock structure

AI-generated content may be incorrect.**

In mis Merth, ow gwreg Elisabeth ha my ow-honen a wrug vyajya dhe Syllan war’n keybal ‘Scillonian’. Yma ugans mildir dhyworth Syllan ha Pedn an Wlas. An mor traweythyow tonnek yw ev, ha lies pobel morglaf yns y. Mar an gewer da yw, hag an mor cosoleth yw, an viaj a wra pesya dew eur ha try whartron.

Ymowns y pymp enys annedhys, ha lies enys ha karrek anannedhys. Yma an enys moy bras henwys ‘St Mary’s’. Naw milder yn compas yw hy. Nep pympthek cans pobel a wra tregys omma. Ymowns y tiakyon, pyscadoryon, tüs scath hag ynjynoryon. Lies pobel a wra cafos treven rag havyoryon. Dre agan degol an gewer o howlek, yeyn ha gwynsek. I’n dre ‘Hugh Town’ nebes coffyva esa deges, mes an tavernyow yn-ygerys ysons y.

Yma nebes golowjyow war Syllan. An moyha mür y hanow Maenenescop, yntra Carrygy Howlsedhas. In mil try cans ha dew, tüs a wrug kemeres enna teyr venyn (mabm hag hy dyw vyrgh) gans bara ha dowr, awos merwel ow püdhy, drefen y a wrug gül cam. Kessydhyans wherow orth an termynow-na.

An hendhyscans a wra solempnyta. Ymowns y lies beth menek ha bras nep peswar milvloth. Inwedh magoryow a eglosyow coth, ha eglosyow usya whath. Castylly ymowns y, hag inwedh melinyow-gwyns. Pub le gwelow teg, ha lies tyller specyal ymowns y enna.

*Tom Greeves, mis Metheven 2025*

